21.2.2022
EL
Επίσημη Εφημερίδα της Ευρωπαϊκής Ένωσης
C 83/15
Το υφιστάμενο κείμενο έχει ως εξής: «7.
Το εξαιρετικό παρθένο ελαιόλαδο με την προστατευόμενη ονομασία προέλευσης που περιγράφεται στο άρθρο 1 πρέπει να διατίθεται στο εμπόριο σε δοχεία από σκουρόχρωμο γυαλί, ανοξείδωτο χάλυβα ή κασσίτερο, μέγιστης χωρητικότητας 5 λίτρων.»
Τροποποιείται ως εξής: «7.
Το εξαιρετικό παρθένο ελαιόλαδο με την προστατευόμενη ονομασία προέλευσης που περιγράφεται στο άρθρο 1 πρέπει να διατίθεται στο εμπόριο σε δοχεία από γυαλί ή κασσίτερο ή σε οποιοδήποτε άλλο δοχείο κατάλληλο για τη συντήρηση του ελαιολάδου, μέγιστης χωρητικότητας 5 λίτρων.»
Σκοπός της τροποποίησης αυτής είναι να δοθεί η δυνατότητα στους παραγωγούς να χρησιμοποιούν άλλα δοχεία πέραν αυτών που προβλέπονται επί του παρόντος στις προδιαγραφές, προκειμένου να είναι σε θέση να ανταποκριθούν σε διαφορετικές απαιτήσεις της αγοράς. — Οι κανόνες εμφιάλωσης τροποποιήθηκαν.
Το υφιστάμενο κείμενο έχει ως εξής: «Η καλλιέργεια, η εξαγωγή και η εμφιάλωση του ελαιολάδου πραγματοποιούνται εντός της οριοθετημένης περιοχής.
Η εμφιάλωση πρέπει να πραγματοποιείται εντός της οριοθετημένης γεωγραφικής περιοχής, προκειμένου να διαφυλάσσονται τα ιδιαίτερα χαρακτηριστικά και η ποιότητα του ελαιολάδου “Monte Etna”, και να διασφαλίζεται ότι ο εξωτερικός φορέας ελέγχου διενεργεί τους ελέγχους του υπό την επίβλεψη των παραγωγών.»
Τροποποιείται ως εξής: «Το εξαιρετικό παρθένο ελαιόλαδο με την προστατευόμενη ονομασία προέλευσης “Monte Etna” πρέπει να συσκευάζεται εντός της γεωγραφικής περιοχής όπως οριοθετείται στο σημείο 4.»
Η απαίτηση αυτή είναι αναγκαία για να εξασφαλιστεί ότι η πρώτη ύλη και το ίδιο το ελαιόλαδο μετακινούνται όσο το δυνατόν λιγότερο.
Ακόμη και η μεταφορά ελαιολάδου χύμα σε δεξαμενές είχε ως αποτέλεσμα, σε περισσότερες από μία περιπτώσεις, να επέλθουν μικρές χημικές αλλαγές που με τη σειρά τους οδήγησαν σε ιδιαιτέρως πιο σημαντικές οργανοληπτικές αλλαγές.
Το ελαιόλαδο είναι εξαιρετικά ευαίσθητο σε αρωματικές παρεμβολές που μπορεί να προκληθούν από το εσωτερικό περιβάλλον της δεξαμενής στην οποία μεταφέρεται.
Αυτό επιτρέπει επίσης στον φορέα ελέγχου να διασφαλίζει ότι μπορούν να διενεργούνται κατάλληλοι έλεγχοι καθ «όλη τη διάρκεια της διαδικασίας παραγωγής και συσκευασίας, πράγμα το οποίο συμβάλλει επίσης στη διατήρηση των τυπικών χαρακτηριστικών της ΠΟΠ και στη διασφάλιση της παρακολούθησης και της ιχνηλασιμότητας.»
Η τροποποίηση αυτή παρέχει περαιτέρω αιτιολόγηση για τον περιορισμό της εμφιάλωσης στην οριοθετημένη περιοχή.
Φορέας ελέγχου — Στις προδιαγραφές προϊόντος προστέθηκε ειδικό άρθρο για το θέμα αυτό, καθώς δεν υπήρχε.
Δεδομένου ότι ο φορέας ελέγχου έχει αλλάξει, το σημείο 4.7 της σύνοψης διορθώθηκε ώστε να αντικατοπτρίζει το γεγονός αυτό.
Το υφιστάμενο κείμενο έχει ως εξής: «Επωνυμία: Agroqualità SARL Διεύθυνση: Piazza Sallusti, 21, 1-00187 Ρώμη» Τροποποιείται ως εξής: «Άρθρο 10 Έλεγχοι Όπως απαιτείται από τη νομοθεσία της ΕΕ, η συμμόρφωση του προϊόντος με τις προδιαγραφές προϊόντος ελέγχεται από φορέα ελέγχου.
Ο επιλεγμένος φορέας ελέγχου είναι η Agroqualità (Viale Cesare Pavese, 305, 00144 Ρώμη· Email: agroqualita@agroqualita.it· Τηλ.
06 54228675· Φαξ 06 54228692).»